open-index/open-wikipedia-markdown huggingface dataset:
Curtis Lazar

**Curtis Lazar** (sündinud 2. veebruaril 1995 Salmon Armis Briti Columbias) on Kanada jäähokimängija, kes mängib NHL-i klubis New Jersey Devils ründajana (keskründaja või parem ääreründaja).

Aastatel 2011–2014 mängis ta Western Hockey League'i (WHL) klubis Edmonton Oil Kings. Aastatel 2012 ja 2014 tuli ta klubiga WHL-i meistriks.

2013. aastal valis Ottawa Senators ta NHL-i ''draft''is 17. valikuna. 2013. aasta septembris sõlmis ta Senatorsiga kolmeaastase lepingu. NHL-is debüteeris ta hooajal 2014–15. Esimese värava lõi ta liigas 15. detsembril 2014 mängus Buffalo Sabresi vastu. Debüüthooajal sai ta NHL-is kirja kuus väravat ja üheksa väravasöötu. Hooajal 2015–16 jäi tema arvele 6+14. Hooajal 2016–17 suutis ta 33 mänguga koguda vaid ühe väravasöödu.

2017. aasta märtsis kaubeldi Lazar Calgary Flamesile. Hooaja 2016–17 lõpus lõi Lazar Flamesi meeskonnas nelja mänguga ühe värava ja andis kaks väravasöötu. 2017. aasta juulis sõlmis ta Flamesiga uue kaheaastase lepingu. Hooajal 2017–18 tegi Lazar NHL-is 2+10. Suurem osa hooajast 2018–19 mängis ta American Hockey League'is Flamesi noorteklubis Stockton Heat, saades sel hooajal NHL-is väljakule vaid ühes mängus. 2019. aastal osales ta AHL-i tähtede mängul.

2019. aasta juulis sõlmis ta lepingu Buffalo Sabresiga. 2021. aasta aprillis kaubeldi ta koos Taylor Halliga Boston Bruinsile.

2022. aasta juulis sõlmis ta kolmeaastase lepingu Vancouver Canucksiga. 2023. aasta märtsis kaubeldi ta Canucksist New Jersey Devilsi.

2015. aastal tuli Lazar Kanada kuni 20-aastaste koondisega juunioride maailmameistriks. Lazar oli sel turniiril koondise kapten.

## Viited

## Välislingid
* Curtis Lazar NHL.com lehel
* Curtis Lazar hockeydb.com lehel
Kuldpruunik

**Kuldpruunik** (*Erastia aurantiaca*) on klassi *[[Agaricomycetes]]* torikulaadsete seltsi kuuluv seeneliik.

Seen kasvab okaspuudel.

## Välislingid
*
Valgevene 2022. aasta taliolümpiamängudel

**[[Valgevene]]** osales **[[2022. aasta taliolümpiamängud]]el** Pekingis 29 sportlasega, kes võistlesid 6 spordialal.

Hõbemedali võitsid laskesuusataja Anton Smolski ja vigursuusataja Hanna Huskova.

## Sportlased

## Viited

## Välislingid
*
Suurbritannia 2022. aasta taliolümpiamängudel

**[[Suurbritannia]]** osales **[[2022. aasta taliolümpiamängud]]el** Pekingis 50 sportlasega, kes võistlesid 11 spordialal.

Olümpiavõitjaks tuli jääkeeglinaiskond (Jennifer Dodds, Hailey Duff, Eve Muirhead, Mili Smith ja Vicky Wright).

## Sportlased

## Viited

## Välislingid
*https://olympics.com/beijing-2022/olympic-games/en/results/all-sports/noc-entries-great-britain.htm
Tangukast

**Tangukast** (ka **kroovikast**) oli tuuleveskis jahukirstu esiotsa all paiknev madalate jalgadega puukast.

Tangukast oli liigutatav ning põrandaga statsionaarselt sidumata väiksemõõduline kahesalveline kirst. Kast, kuhu tuuliku jahukirstu sõelalt kukkusid tangud ja kroovitud terad, oli jahukirstuga ühelaiune ning jagatud vaheseinaga kaheks osaks. Jahvatamisel rappusid erineva raskusega terad ja tangud eri lahtritesse.

## Viited

## Kirjandus
* "Vanad Eesti pukktuulikud". V. Fuchs; Eesti Riiklik Vabaõhumuuseum, Tallinn, Valgus, 1971, brošüür 48 lk
* "Eesti Talurahvaarhitektuur". Karl Tihase; Tallinn, Kunst, 1974, raamat 380 lk

## Välislingid
*Tangukast ja jahukirst tuulikus. Eesti Vabaõhumuuseum.
* Tangukast. Eesti Vabaõhumuuseum
* Angla Vilidu talu pukktuulik. Kultuurimälestiste riiklik register.

* 
* 
*
Haljastus

**Haljastus** on pargi, aia, majaümbruse või muu rohelusega ala kujundus, mis hõlmab kõnniteede ja muru rajamist, taimede istutamist.

## Viited

## Vaata ka
*haljasala
*haljasvöönd
Kõrvtarrikulaadsed

**Kõrvtarrikulaadsed** (*Auriculariales*) on kandseente hõimkonda kuuluv seente selts.

## Sugukondi
**[[Aporpiaceae]]*
**Auriculariaceae* – kõrvtarrikulised
**[[Exidiaceae]]*
**[[Hyaloriaceae]]*
**[[Oliveoniaceae]]*

## Kindla sugukonnata perekondi
**[[Basidiodendron]]*
**[[Endoperplexa]]*
**Tremiscus* – lehterüdik

## Välislingid
*
Kõrvtarrikulised

**Kõrvtarrikulised** (*Auriculariaceae*) on kandseente hõimkonda kuuluv seente sugukond.

## Perekondi
**Auricularia* – kõrvtarrik
**[[Eichleriella]]*
**[[Elmerina]]*
**Exidia* – süldik
**[[Exidiopsis]]*
**[[Heterochaete]]*
**[[Heteroradulum]]*
**[[Sclerotrema]]*

## Välislingid
* Kõrvtarrikulised andmebaasis eElurikkus
Taelikulaadsed

**Taelikulaadsed** (*Hymenochaetales*) on klassi *[[Agaricomycetes]]* kuuluv kandseente selts.

## Sugukondi
**[[Hirschioporaceae]]*
**Hymenochaetaceae* – taelikulised
**[[Hyphodontiaceae]]*
**[[Oxyporaceae]]*
**[[Rickenellaceae]]*
**[[Schizoporaceae]]*

## Määratlemata sugukonnaga perekondi
**Cantharellopsis* – ebakukeseen
**[[Fibricium]]*
**[[Gyroflexus]]*
**[[Kurtia]]*
**[[Sidera]]*
**[[Skvortzovia]]*
**Trichaptum* – kõbjuk

## Välislingid
* Taelikulaadsed andmebaasis eElurikkus
Iirimaa 2022. aasta taliolümpiamängudel

**[[Iirimaa]]** osales **[[2022. aasta taliolümpiamängud]]el** Pekingis 6 sportlasega, kes võistlesid 5 spordialal.

## Sportlased

## Viited
USA Neitsisaared 2022. aasta taliolümpiamängudel

**[[USA Neitsisaared]]** osalesid **[[2022. aasta taliolümpiamängud]]el** Pekingis ühe sportlasega.

USA Neitsisaari esindas skeletonisõitja Katie Tannenbaum, kes jäi naiste võistlusel 25 sportlase seas 25. kohale.

## Viited
Kasahstan 2022. aasta taliolümpiamängudel

**[[Kasahstan]]** osales **[[2022. aasta taliolümpiamängud]]el** Pekingis 34 sportlasega, kes võistlesid 8 spordialal.

## Sportlased

## Viited

## Välislingid
*https://olympics.com/beijing-2022/olympic-games/en/results/all-sports/noc-entries-kazakhstan.htm
Ameerika Samoa 2022. aasta taliolümpiamängudel

**[[Ameerika Samoa]]** osales **[[2022. aasta taliolümpiamängud]]el** Pekingis ühe sportlasega.

Ameerika Samoad esindas skeletonisõitja Nathan Crumpton, kes tuli meeste võistlusel 25 sportlase seas 19. kohale.

## Viited
Michael Sussman

**Michael A. Sussmann** (sünd. 1964) on Ameerika Ühendriikide jurist, endine föderaalprokurör ning endine partner privaatsusele ja küberjulgeolekule keskendunud advokaadibüroos Perkins Coie.

Kui WikiLeaks 2016. aastal Demokraatliku Partei meilid lekitas, esindas ta Demokraatide Rahvuskomiteed ning uuris koos CrowdStrike'iga servereid.

Septembris 2021 esitas erinõunik John Durhami vandemeestekogu talle süüdistuse Donald Trumpi vastaste andmete võltsimisele kaasa aitamises. Sussmann ei tunnistanud enda süüd ning väitis, et süüdistus oli poliitiliselt motiveeritud.

## Viited
Eduard Fortunat

**Eduard Fortunat** Badenist (17. september 1565 – 8. juuni 1600) oli Baden-Rodemacherni ja Baden-Badeni markkrahv.

## Elu ja töö

Londonis sündinuna oli Eduard Christoph II ja Rootsi printsessi Cecilia Vasa poeg. Ta sai nime Inglismaa kuningannalt Elizabeth I-lt, kes oli tema ristiema. Ta veetis oma esimese eluaasta Inglismaal Hampton Courti palees. 

Kui tema isa 1575. aastal suri, sai temast Baden-Rodemacherni markkrahv. Tema eestkostja Baieri hertsog Wilhelm V andis talle katoliikliku kasvatuse ja 1584. aastal pöördus ta luterlusest katoliiklusse, nagu tema ema oli juba teinud.

Katoliiklaste ja protestantide vaheline tüli lõhestas Eduardi perekonna ning 18. novembril 1589 korraldas ta Badeni raekojas vestlusringi, et arutada katoliikluse (esindaja Johannes Pistorius), luterluse (esindajad Andreä ja Jacob Heerbrand) ning kalvinismi (mida esindas Schyrius) suhtelisi väiteid, kuid see põhjustas vaid seisukohtade tugevnemise.

13. märtsil 1591 sõlmis ta Brüsselis mittekirikliku abielu Breda kuberneri Joost van der Eyckeni tütre Maria van Eickeniga (1569 – 21. aprill 1636), mille ta seadustas alles 14. mail 1593 pärast tütre sündi. Lõpuks sündis neil neli last, kuid osaliselt tema naise väiksemate eellugude tõttu ei tunnustanud neid kunagi tema pärijateks Baden-Durlachi markkrahv Ernst Friedrich, kes sai tema järglaseks.

1587. aastal külastas ta oma sugulasi Rootsis, saatis oma nõbu, Rzeczpospolita kuningat (ja hiljem ka Rootsi kuningat) Sigismund III Vasat Poolas ning määrati 1588. aastal Poola tolli ja kaevanduste juhiks. Samal aastal päris ta Baden-Badeni ning ühendas selle taas Baden-Rodemacherniga. Kuid ta kohtles luterlasi karmilt ja raiskas territooriumi ressursse ning tema abielu ja lapsed ei olnud sugulaste poolt heaks kiidetud. Seetõttu võttis 1594. aastal kogu Baden-Badeni üle sugulane, Baden-Durlachi markkrahv Ernst Friedrich. (Eduardi pojad ennistati alles 1622. aastal pärast Wimpfeni lahingut, kui nende katoliiklus neile eelise andis.)

Eduard päris oma vanematelt võlad ja süvendas neid. Pärast oma markkrahvkonna kaotust elas ta erinevates lossides ja püüdis raha koguda raha vermimise, alkeemia ja musta maagia abil, tuues Padovast endale appi Paul Pestalozzi Clavellast ja Mascarello Chiost, ning tal õnnestus nööpnõelte vahakujusse torkimisega Ernst Friedrichile valu tekitada. Samuti on teatatud, et ta püüdis Ernst Friedrichit mürgitamisega tappa. Väidetavalt võrgutas ta ka oma kastellaani tütre ja põhjustas selle surma Yburgis, mis on nüüd varemeis ja seal kummitavat.

1597. aastal saadeti ta Saksamaale Hispaania valitsuse nimel palgasõdureid värbama. 1598. aastal osales ta oma nõbu Sigismundi katses võita Rootsi tagasi selle onult Karl IX-lt ja Stångebro lahingus. Taanlased võtsid Eduardi kinni ja vangistasid lühikeseks ajaks.

Ta suri 1600. aastal Kastellauni lossis kivitrepil kukkumise tagajärjel, tõenäoliselt purjus peaga.

## Lapsed

* Anna Maria Lukretia (1592–1654)
* Wilhelm (1593–1677)
* Hermann Fortunat (1595–1665)
* Albrecht Karl (1598–1626)
Tai 2022. aasta taliolümpiamängudel

**[[Tai]]** osales **[[2022. aasta taliolümpiamängud]]el** Pekingis nelja sportlasega. See oli viies kord, kui Tai taliolümpiamängudest osa võttis.

Taid esindasid mäesuusatajad Mida Fah Jaiman ja Nicola Zanon ning murdmaasuusatajad Karen Chanloung ja Mark Chanloung.

## Viited
Iraan 2022. aasta taliolümpiamängudel

**[[Iraan]]** osales **[[2022. aasta taliolümpiamängud]]el** Pekingis kolme sportlasega.

Iraani esindasid mäesuusatajad Hossein Saveh-Shemshaki ja Atefeh Ahmadi ning murdmaasuusataja Danial Saveh Shemshaki.

10. veebruaril 2022 andis Saveh-Shemshaki positiivse dopinguproovi.

## Viited
Alfa pank

: *Mitte segi ajada [[Alpha Bank]]iga.*

**Alfa pank** (vene keeles Альфа Банк, Alfa Bank) on Venemaa pank, riigi suurim erapank. Selle asutas Mihhail Fridman, kes tegutseb endiselt ettevõtte juhina. Alfa panga peakorter asub Moskvas, sellel on üle 630 000 ärikliendi ning 7,3 miljoni erakliendi. Kokku pakutakse teenuseid seitsmes riigis, peamiselt Venemaal ja Ukrainas. Mõlemas riigis on Alfa pank 10 suurima panga seas. Ajakirja The Banker 2009. aasta 1000 suurima panga pingereas oli Alfa pank 270. kohal.

## Viited

## Välislingid
*Ingliskeelne koduleht
*Venekeelne koduleht
Marc Elias

**Marc Erik Elias** (sünd. 1. veebruaril 1969) on Ameerika Ühendriikide advokaat. 

Ta on Demokraatlikule Parteile andnud valimiste ajal õigusabi, 2021. aastal lahkus ta Perkins Coie advokaadibüroost ning asutas enda büroo Elias Law Group.

Elias töötas nõunikuna nii Hillary Clintoni kampaaniameeskonnas 2016. aasta valimistel kui ka John Kerry meeskonnas 2004. aasta valimistel. Pärast 2020. aasta valimisi tegeles ta kohtutes Donald Trumpi poolt vaidlustatud valimistulemuste kaitsmisega. Kohtutesse jõudis 64 kaasust, millest ta võitis alguses 63. Viimane kohtuotsus pöörati hiljem samuti tema ja Joe Bideni kasuks ümber. 

2020. aastal asutas ta veebipõhise mõttekoja Democracy Docket, mis tegeleb valimisõiguste ja -vaidlustega.

## Viited

## Välislingid
* Elias Law Group
Trinidad ja Tobago 2022. aasta taliolümpiamängudel

**[[Trinidad ja Tobago]]** osales **[[2022. aasta taliolümpiamängud]]el** Pekingis kahe sportlasega. See oli neljas kord, kui Trinidad ja Tobago taliolümpiamängudest osa võttis.

Trinidadi ja Tobagot esindas kahebobimeeskond koosseisus Axel Brown ja Andre Marcano.

## Viited
Ondřej Kaše

**Ondřej Kaše** (sündinud 8. novembril 1995 Kadaňis) on Tšehhi jäähokimängija, kes mängib NHL-i klubis Toronto Maple Leafs ründajana paremäärel.

Ta alustas klubikarjääri Tšehhi klubis Chomutovi Piráti, debüteerides Tšehhi kõrgliigas hooajal 2013–14.

2014. aastal valis Anaheim Ducks ta NHL-i ''draft''is 205. valikuna. 2015. aasta mais sõlmis ta Ducksiga kolmeaastase lepingu. Hooajal 2015–16	mängis ta American Hockey League'is Ducksi tütarklubis San Diego Gulls. Ducksi meeskonnas debüteeris ta NHL-is hooajal 2016–17. Esimese värava lõi ta liigas 1. detsembril 2016 mängus Vancouver Canucksi vastu. Debüüthooajal kogus Kaše NHL-is viis väravat ja kümme väravasöötu. Hooajal 2017–18 tegi ta NHL-is 20+18 ning see on jäänud seni tema kõige edukamaks hooajaks.

2020. aasta veebruaris kaubeldi Kaše Boston Bruinsile. 2021. aasta juulis sõlmis ta üheaastase lepingu Maple Leafsiga.

Tema noorem vend David Kaše on samuti jäähokimängija.

## Viited

## Välislingid
* Ondřej Kaše NHL.com lehel
* Ondřej Kaše hockeydb.com lehel
Kanada 2022. aasta taliolümpiamängudel

**[[Kanada]]** osales **[[2022. aasta taliolümpiamängud]]el** Pekingis 215 sportlasega (109 meest ja 106 naist), kes võistlesid 14 spordialal.

Olümpiavõitjaks tulid lumelaudur Maxence Parrot, Kanada kiiruisutamisnaiskond (Ivanie Blondin, Valérie Maltais, Isabelle Weidemann), lühirajauisutamise meeskond (Pascal Dion, Steven Dubois, Jordan Pierre-Gilles, Charles Hamelin, Maxime Laoun) ja jäähokinaiskond.

## Viited

## Välislingid
*https://olympics.com/beijing-2022/olympic-games/en/results/all-sports/noc-entries-canada.htm
Nicolas Aubé-Kubel

**Nicolas Aubé-Kubel** (sündinud 10. mail 1996 Slave Lake'is Alberta provintsis) on Kanada jäähokimängija, kes mängib NHL-i klubis Washington Capitals ründajana paremäärel.

Aastatel 2012–2016 mängis ta Quebec Major Junior Hockey League'i klubis Val-d'Or Foreurs. 2014. aastal tuli ta klubiga liiga meistriks.

2014. aastal valis Philadelphia Flyers ta NHL-i ''draft''is 48. valikuna. Hooaja 2015–16 lõpus debüteeris Aubé-Kubel American Hockey League'is Flyersi tütarklubis Lehigh Valley Phantoms. Phantomsi põhikoosseisu kuulus Aubé-Kubel järgmisel kolmel hooajal.

NHL-is debüteeris Aubé-Kubel Flyersi meeskonnas 30. oktoobril 2018 mängus Anaheim Ducksis, mängides neljandas ründekolmikus koos Scott Laughtoni ja Jori Lehteräga. Hooajal 2018–19 sai Aubé-Kubel NHL-is kirja üheksa mängu, kuid ei saanud kordagi mänguaega üle kaheksa minuti. 2019. aasta juulis pikendas ta Flyersiga lepingu ühe aasta võrra. Uuesti kutsuti ta Phantomsist Flyersi 2019. aasta detsembris. Esimese värava lõi ta liigas 23. detsembril 2019 mängus New York Rangersi vastu. Hooajal 2019–20 kindlus ta koha Flyersi neljandas ründekolmikus koos Michael Raffli ja Nate Thompsoniga. Kokku jäi 2019–20 põhiturniiril tema arvele 7+8. Hooaja 2019–20 väljalangemismängudes lõi Aubé-Kubel kaks väravat ja andis ühe väravasöödu. Hooajal 2020–21 mängis ta neljandas ründekolmikus kaitsvamat rolli ning 50 mänguga kogus ta 3 + 9.

2021. aasta novembris loobus Flyers temast, misjärel hankis Aubé-Kubeli mängijaõigused Colorado Avalanche. 2022. aastal võitis ta Avalanche'iga Stanley karika, kuigi Aubé-Kubel ise väljalangemismängudes ühtegi resultatiivsuspunkti kirja ei saanud. 2022/23. põhihooaeg oli enne seda olnud tema senise NHL-i karjääri kõige resultatiivsem (11+11).

2022. aasta juulis sõlmis ta üheaastase lepingu Toronto Maple Leafsiga. 2022. aasta novembris Maple Leafs loobus Aubé-Kubelist, kui ta oli olnud kuues esimeses mängus ühegi resultatiivsuspunktita. Pärast seda hankis tema mängijaõigused Washington Capitals. Capitalsis sai ta sel hooajal kirja 4 + 8. 2023. aasta märtsis pikendas Aubé-Kubel Capitalsiga lepingut ühe aasta võrra.

## Viited

## Välislingid
* Nicolas Aubé-Kubel NHL.com lehel
* Nicolas Aubé-Kubel hockeydb.com lehel
Cole Caufield

**Cole Caufield** (sündinud 2. jaanuaril 2001 Mosinees, Wisconsini osariigis) on USA jäähokimängija, kes mängib NHL-i klubis Montreal Canadiens ründajana paremäärel.

Aastatel 2017–2019 mängis ta United States Hockey League'is U.S. National Development Teamis ning 2019–2021 Wisconsini Ülikooli jäähokimeeskonnas. Hooajal 2020–21 oli ta ülikoolide liigas suurim väravakütt ja resultatiivseim mängija (30+22), pälvides hooaja parimale mängijale antava Hobey Baker Award'i.

2019. aastal valis Canadiens ta NHL-i ''draft''is 15. valikuna. 2021. aasta märtsis sõlmis ta Canadiensiga kolmeaastase lepingu. Ta asus esmalt mängima American Hockey League'is Canadiensi tütarklubis Laval Rocket, tehes kahe mänguga 3+1. Paul Byroni ja Jonathan Drouini vigastuste tõttu avanes Caufieldile koht Canadiensi meeskonnas ning NHL-is debüteeris ta 26. aprillil 2021 mängus Calgary Flamesi vastu. Esimese värava, milleks oli võiduvärav lisaajal, lõi ta liigas 1. mail mängus Ottawa Senatorsi vastu. Kaks päeva hiljem lõi ta lisaajal võiduvärava ka Toronto Maple Leafsi vastu. Sellega sai Caufield alles kolmandaks mängijaks NHL-i ajaloos, kes on oma kaks esimest väravat löönud lisaajal. Hooaja 2020–21 põhiturniiril jäi tema arvele neli väravat ja üks väravasööt. Samal ajal jõudis ta Canadiensiga Stanley karika finaali, kus kaotati Tampa Bay Lightningile. Väljalangemismängudes tegi Caufield 4+8.

2018. aastal võitis Caufield USA kuni 18-aastaste koondisega omavanuste meistrivõistlustel hõbemedali ja 2019. aastal pronksmedali. 2019. aasta kuni 18-aastaste maailmameistrivõistlustel lõi ta 14 väravat, mis on ühe turniiri rekord. Lisaks valiti Caufield 2019. aastal turniiri väärtuslikumaks mängijaks ja parimaks ründajaks. 2021. aastal tuli ta USA koondisega juunioride maailmameistriks.

## Viited

## Välislingid
* Cole Caufield NHL.com lehel
* Cole Caufield hockeydb.com lehel
Prantsusmaa 2022. aasta taliolümpiamängudel

**[[Prantsusmaa]]** osales **[[2022. aasta taliolümpiamängud]]el** Pekingis 86 sportlasega, kes võistlesid 10 spordialal.

Olümpiavõitjaks tulid laskesuusatajad Quentin Fillon Maillet, kes võitis meest eraldistardist sõidu ja jälitussõidu ja Justine Braisaz-Bouchet ühisstardiga sõidus, mäesuusataja Clément Noël meeste slaalomis ning iluuisutajad Gabriella Papadakis ja Guillaume Cizeron jäätantsus.

## Sportlased

## Viited

## Välislingid
*https://olympics.com/beijing-2022/olympic-games/en/results/all-sports/noc-entries-france.htm
Taelikulised

**Taelikulised** (*Hymenochaetaceae*) on klassi *[[Agaricomycetes]]* kuuluv kandseente sugukond.

## Perekondi
**Asterodon* — narmastaelik
**Coltricia* — puidik
**[[Deviodontia]]*
**[[Fuscoporia]]*
**[[Hydnoporia]]*
**Hymenochaete* — tubaknahkis
**[[Hymenochaetopsis]]
**Inonotopsis* — [[taigapässik_(perekond)|taigapässik]]
**Inonotus* — [[pässik]]
**Pelloporus*
**Phellinus* — [[taelik]]
**Porodaedalea*
**Tubulicrinis*

==Inaktiivseid perekondi==
**Fomitiporia*
**Inocutis*
**Onnia* — [[jänesepäss]]
**Phellinidium*
**Phellinopsis*
**Phellopilus*
**Phylloporia*
**Pseudoinonotus*
**Xanthoporia''

## Välislingid
*
Taigapässik (perekond)

**Taigapässik** (*Inonotopsis*) on klassi *[[Agaricomycetes]]* kuuluv kandseente perekond.

## Liik
**Inonotopsis subiculosa* — taigapässik

## Välislingid
*
Inocutis

***Inocutis*** on klassi *[[Agaricomycetes]]* kuuluv kandseente perekond.

## Liike
Liigid on liigutatud teistesse perekondadesse.

## Varasemaid liike
**Inonotus dryophilus* – tammepässik
**Inonotus rheades* – haavapässik
**[[Inonotus tamaricis]]*

## Välislingid
*
Tammepässik

**Tammepässik** (*Inonotus dryophilus*) on perekonda *[[Inocutis]]* kuuluv seeneliik.

Seen kuulus varem pässiku perekonda.

Ta on Eestis arvatud II kaitsekategooriasse (seisuga 2012).

Eestis võib teda leida vanadelt tammedelt.

## Välislingid
*
Kriitvalge

**Kriitvalge** või **lubivalge** on kriidi värvust meenutav valge värvitoon.

Karakterilt kuiv, surnud, kõva ja rabe, seostub kustumise, aegumisega. Värvinimetust kasutatakse sageli väga heleda, ebaloomulikult valge näojume kirjeldamiseks.

## Pildid

Chalk ("Upper Chalk" Formation, Upper Cretaceous; White Cliffs of Dover, England, southern Britain).jpg|Kriit Doveri kriidikaljudelt Inglismaal
Chalk (Annona Chalk, Upper Cretaceous; White Cliffs of the Little River, Arkansas, USA) (40795385595).jpg|Kriit Annona kriidilademest Arkansasest, USA
Kreide als Pulverlackrohstoff.JPG|Kriidipulber


## Viited
2022. aasta taliolümpiamängude medalitabel

**[[2022. aasta taliolümpiamängud]]e medalitabel** on loetelu riikide olümpiakomiteedest nende sportlaste võidetud medalite arvu järgi. 

Kui 2002. aasta taliolümpiamängudel jagati välja 78 medalikomplekti, siis 2022. aastal juba 109. Enim kuldmedaleid (16) võitis Norra, mis on ka uus taliolümpiamängude rekord.

## Medalitabel

## Välislingid
*https://olympics.com/beijing-2022/olympic-games/en/results/all-sports/medal-standings.htm
Puudrisinine

**Puudrisinine** (inglise keeles *powder blue*) on üks sinistest värvitoonidest, kahvatu pastelne sinine värvus.

Tõlkelaen inglise keelest, kasutatakse moesõnavaras.

## Ajaloost
Nimetus *powder blue* on tuletatud smaldipulbrist, peenestatud koobaltklaasist, mida kasutati 16. ja 17. sajandil valgete kangaste ja rõivaste töötluseks nende kollastumise vältimiseks - riidesse mässitud smaldipurukänkraga hõõruti pesemisel riiet, et see paistaks optiliselt valgem. Kui algselt tähendas *powder blue* smaldi õiget säravsinist tooni, siis ajapikku hakati seda kasutama heledama sinise värvitooni märkimiseks.. Eesti keeles on taolise optilise valgendamise protsessi nimetatud sinetamiseks ja selleks on kasutatud sinisest pigmendist (tänapäeval ultramariin) valmistatud pesusinet.

## Pildid

Chinese - Pair of Powder Blue Bottles with Prunus Blossoms - Walters 491006, 491007.jpg|Sügav-puudrisinise glasuuriga pudelid, Hiina, 1675–1725
Flickr - The U.S. Army - Guardsmen get their kicks with roller derby.jpg|Puudrisinised võistkonnasärgid
Jake Zimmerman crop.jpg|Puudrisinine triiksärk
Powder Blue (8492372070).jpg|Puudrisinine Ford 1957
Thalam crenat 190928-172233 lab.jpg|Sinise alaküljega krabi *Thalam crenat*
BISP DSC 0080 (14739585741).jpg|Sinikrabi (*Callinectes sapidus*)


## Viited
Luuska lauluühing

**Luuska lauluühing** on Tartus tegutsev segakoor.

Koor asutati ja tegutses 1930. aastatel Luuska külas Võrumaal kuni teise maailmasõjani. 2010. aastal taasasutati Tartus.

2023. aastast juhib koori Karita Käesel.

## Välislingid
* Luuska lauluühing Facebookis
* Luuska lauluühing YouTube'is
Austraalia 2022. aasta taliolümpiamängudel

**[[Austraalia]]** osales **[[2022. aasta taliolümpiamängud]]el** Pekingis 44 sportlasega, kes võistlesid 10 spordialal.

Olümpiavõitjaks tuli vigursuusataja Jakara Anthony.

## Sportlased

## Viited

## Välislingid
*https://olympics.com/beijing-2022/olympic-games/en/results/all-sports/noc-entries-australia.htm
Puerto Rico 2022. aasta taliolümpiamängudel

**[[Puerto Rico]]** osales **[[2022. aasta taliolümpiamängud]]el** Pekingis kahe sportlasega.

Puerto Ricot esindasid mäesuusataja William Flaherty ja skeletonisõitja Kellie Delka.

## Viited

## Välislingid
*https://olympics.com/beijing-2022/olympic-games/en/results/all-sports/noc-entries-puerto-rico.htm
Hongkong 2022. aasta taliolümpiamängudel

**[[Hongkong]]** osales **[[2022. aasta taliolümpiamängud]]el** Pekingis kolme sportlasega. See oli kuues kord, kui Hongkong taliolümpiamängudel osales.

Hongkongi esindasid mäesuusatajad Adrian Yung ja Audrey King ning lühirajauisutaja Sidney Chu.

## Viited
Ilja Samsonov

**Ilja Aleksejevitš Samsonov** (vene keeles Илья Алексеевич Самсонов; sündinud 22. veebruaril 1997 Magnitogorskis) on Venemaa jäähokimängija, kes mängib väravavahina NHL-i klubis Toronto Maple Leafs.

Hooajal 2014–15 debüteeris ta KHL-is Magnitogorski Metallurgi meeskonnas. 2016. aastal võitis ta Metallurgiga Gagarini karika.

2015. aastal valis Washington Capitals ta NHL-i ''draft''is 22. valikuna. 2018. aasta mais sõlmis ta Capitalsiga kolmeaastase lepingu. Hooajal 2018–19 mängis Samsonov American Hockey League'is Capitalsi tütarklubis Hershey Bears. NHL-is debüteeris ta 4. oktoobril 2019 mängus New York Islandersi vastu.

2022. aasta juulis sõlmis ta üheaastase lepingu Toronto Maple Leafsiga.

2016. aastal võitis Samsonov Venemaa kuni 20-aastaste koondisega juunioride maailmameistrivõistlustel hõbemedali ja 2017. aastal pronksmedali.

## Viited

## Välislingid
* Ilja Samsonov NHL.com lehel
* Ilja Samsonov hockeydb.com lehel
Hiina Taipei 2022. aasta taliolümpiamängudel

**[[Hiina Vabariik]]** osales Hiina Taipei nime all **[[2022. aasta taliolümpiamängud|2022. aasta taliolümpiamängudel]]** Pekingis 4 sportlasega, kes võistlesid 3 alal.

Hiina Taipeid esindasid 2 mäesuusatajat, 1 kelgutaja ja 1 kiiruisutaja.

## Viited
Holland 2022. aasta taliolümpiamängudel

**[[Holland]]** osales **[[2022. aasta taliolümpiamängud]]el** Pekingis 41 sportlasega, kes võistlesid 7 spordialal.

Olümpiavõitjaks tulid kiiruisutajad Irene Schouten (3 korda), Ireen Wüst, Thomas Krol ja Kjeld Nuis, lühirajauisutaja Suzanne Schulting ning lühirajauisutamisnaiskond (Suzanne Schulting, Selma Poutsma, Xandra Velzeboer, Yara van Kerkhof).

## Sportlased

## Viited

## Välislingid
*https://olympics.com/beijing-2022/olympic-games/en/results/all-sports/noc-entries-netherlands.htm
Itaalia 2022. aasta taliolümpiamängudel

**[[Itaalia]]** osales **[[2022. aasta taliolümpiamängud|2022. aasta taliolümpiamängudel]]** Pyeongchangis 118 sportlasega, kes võistlesid 13 spordialal.

Olümpiavõitjaks tulid lühirajauisutaja Arianna Fontana ja jääkeeglisegavõistkond koosseisus Stefania Constantini ja
Amos Mosaner.

## Välislingid
*https://olympics.com/beijing-2022/olympic-games/en/results/all-sports/noc-entries-italy.htm
Lõuna-Korea 2022. aasta taliolümpiamängudel

**[[Lõuna-Korea]]** (Korea Vabariik) osales **[[2022. aasta taliolümpiamängud|2022. aasta taliolümpiamängudel]]** Pekingis 64 sportlasega, kes võistlesid 13 spordialal.

Olümpiavõitjaks tulid lühirajauisutajad Hwang Dae-heon ja Choi Min-jeong.

## Välislingid
*https://olympics.com/beijing-2022/olympic-games/en/results/all-sports/noc-entries-republic-of-korea.htm
Šveits 2022. aasta taliolümpiamängudel

**[[Šveits]]** osales **[[2022. aasta taliolümpiamängud]]el** Pekingis 167 sportlasega, kes võistlesid 13 spordialal.

Olümpiavõitjaks tulid mäesuusatajad	Beat Feuz, Lara Gut-Behrami, Marco Odermatt, Corinne Suter ja Michelle Gisin ning vigursuusatajad Mathilde Gremaud ja Ryan Regez.

## Sportlased

## Viited

## Välislingid
*https://olympics.com/beijing-2022/olympic-games/en/results/all-sports/noc-entries-switzerland.htm
Jamaica 2022. aasta taliolümpiamängudel

**[[Jamaica]]** osales **[[2022. aasta taliolümpiamängud]]el** Pekingis kuue sportlasega.

Jamaicat esindasid mäesuusataja Benjamin Alexander ning bobisõitjad Jazmine Fenlator-Victorian, Shanwayne Stephens, Ashley Watson, Rolando Reid ja Nimroy Turgott.

## Välislingid
*https://olympics.com/beijing-2022/olympic-games/en/results/all-sports/noc-entries-jamaica.htm
Corbehem

**Corbehem** (lääneflaami: *Corbeham*) on vald Põhja-Prantsusmaal Pas-de-Calais' departemangus.

Põllumajanduslik ja kergetööstuslik küla asub 27 km Arrasist kirdes tee D45 ääres. Scarpe jõgi voolab läbi valla.

## Huviväärsused

* Notre-Dame kirik, 20. sajandil ümber ehitatud
* Loss
* Sõjakalmistu

## Vaata ka

* Pas-de-Calais' departemangu haldusüksuste loend

## Viited
Irpicaceae

***Irpicaceae*** on klassi *[[Agaricomycetes]]* kuuluv kandseente sugukond.

## Perekondi
**Byssomerulius* — oksavammik 
**Ceriporia* — võrkpoorik
**[[Crystallicutis]]* 
**[[Efibula]]*
**[[Emmia]]*
**Gloeoporus* — tarrik
**Irpex* — hammik
**Leptoporus* — lillatümak
**Meruliopsis* — ebatarrik
**[[Trametopsis]]*

## Välislingid
* ''Irpicaceae'' andmebaasis eElurikkus
Smalt

Smalt võib tähendada olenevalt kontekstist üht kahest:
* **[[Smalt (pigment)|Smalt]]** kui sinisest koobaltklaasist tehtud sinine värvipigment, mida kasutati Lääne-Euroopa maalikunstis ja keraamikas.
* **[[Smalt (klaas)|Smalt]]** kui erilise tehnoloogiaga loodud klaas, mille tükikesi kasutati Vana-Roomas ja Bütsantsis mosaiikide loomiseks.
Smalt (klaas)

**Smalt** on värviline läbipaistmatu klaas, mis on valmistatud erilise tehnoloogiaga ja millele on lisatud eri värvust andvaid metallioksiide. Antiiksetes ja Bütsantsi mosaiikides on kasutatud väikesi kuupjaid smalditükikesi (*tesserae* 'kuubikud', 'täringud').

## Omadused
Smalti on valmistatud erinevate tehnoloogiatega eri värvides ja läbipaistvuses:
* läbipaistev smalt – tulekindlate värvainete baasil;
* opaalne smalt – tinadioksiidi või antimontrioksiidi lisandiga;
* värviline ja lapiline smalt – mitut tooni klaas on ühendatud kuumtöötlemisega;
* kuldne ja hõbedane smalt – kahe läbipaistva klaasikihi vahele on sulatatud kulla- või hõbedaleht.

## Eripärad
* Smalt annab laia ja särava värvipaleti. Käsitsi valmistatud klaasis esineb ebatasasusi, mis annavad mosaiigis väreleva efekti ja lisavad värvile sära ja sügavust. Smalt võib olla ka kuldne ja hõbedane.
* Smalt on üks vastupidavamaid materjale. Rooma smaltmosaiigid elasid oma ilu ja heledust kaotamata üle kaks aastatuhandet. Smalt on veekindel, külmakindel ja vastupidav muudes agressiivsetes keskkondades.
* Smalditükikeste suurust ja kuju võib piiramatult varieerida, mis koos laia värvivalikuga annab võimalusi erinevate visuaalsete efektide loomiseks. Suureformaadilised lihvimata mosaiigid mõjuvad suurejooneliselt tänu valguse mängule osakeste pindadel. Väikesed poleeritud pinnaga moodulid võimaldavad mosaiikides täpsust ja peent joonistuslikkust (mikromosaiigid).
* Smalti saab kasutada nii sise- kui ka välisviimistluses, see on hea materjal monumentaalteoste loomiseks, sh ka kõrge õhuniiskusega aladel ja basseinides.
* Smaltmosaiik on kallis tehnika: smaldi tootmine on suhteliselt kallis ning mosaiigitööd on aeganõudvad ja kulukad.

## Viited

## Kirjandus
* P. Croveri, I. L. Fragalà, E. Ciliberto. Analysis of glass tesserae from the mosaics of the ‘Villa del Casale’ near Piazza Armerina (Enna, Italy). Chemical composition, state of preservation and production technology. – Applied Physics. A 100 (3), September 2010. lk 927–935
* E. Neri, C. Morvan, P. Colomban, M. P. Guerra. Late Roman and Byzantine Mosaic opaque “Glass-ceramics” Tesserae (5th-9th century) – Ceramics International 42(16), November 2016. lk 18859-18869

## Välislingid
* Smalt. – Smaltfactory
* Smalt. – Mosaic Workshop
* Smalt is a material designed to expand the palette of natural namely, stone materials. – "Crystal" company. Production of art glass materials – smalt and stained glass under brand name SMALTA-NEVA of any shape, color and texture. – smaltaneva.eu
* Manufacturing Process. – smaltaneva.eu
Like a Prayer

"**Like a Prayer**" on Ameerika laulja Madonna esitatud laul.

See ilmus sama pealkirjaga stuudioalbumi singlina 1989. aastal.
Carl Jenkinson

**Carl Daniel Jenkinson** (sündinud 8. veebruaril 1992 Harlow's) on Inglismaa jalgpallur, kes mängib paremkaitsjana Austraalia kõrgliiga klubis Melbourne City.

Ta alustas klubikarjääri Inglismaa klubis Charlton Athletic, debüteerides Inglismaa tugevuselt kolmandas liigas hooajal 2010–11.

2011. aasta juunis sõlmis ta lepingu Inglismaa kõrgliiga klubiga Arsenal. Aastatel 2014–2016 mängis ta Arsenalist laenul Inglismaa kõrgliiga klubis West Ham United ja hooajal 2017–18 Inglismaa esiliiga klubis Birmingham City.

2019. aasta augustis sõlmis ta kolmeaastase lepingu Inglismaa esiliiga klubiga Nottingham Forest. 2022. aasta jaanuaris suundus ta hooaja lõpuni laenule Melbourne Citysse.

Jenkinson mängis Inglismaa ja Soome noortekoondistes (tema ema on soomerootslane). Ainsal korral mängis ta Inglismaa jalgpallikoondises 14. novembril 2012 sõprusmängus Rootsi vastu.

## Viited
Nicholas Jensen

**Nicholas B. Bernsdorf Jensen** (sündinud 8. aprillil 1989 Kopenhaagenis) on Taani jäähokimängija, kes mängib ründajana Saksamaa kõrgliiga klubis Berliini Eisbären.

Juuniorina kuulus ta Rootsi klubidesse. Aastatel 2008–2010 mängis ta North American Hockey League'i klubis Bismarck Bobcats. Aastatel 2010–2014 mängis ta Plattsburghi State University of New York jäähokimeeskonnas.

Aastatel 2014–2017 mängis Taani kõrgliigas, esimesel hooajal Aalborg Piratesis, teisel hooajal Esbjerg EfB-s ja kolmandal hooajal Rungstedis. 2016. aastal tuli ta Esbjergiga Taani meistriks.

Aastatel 2017–2019 mängis ta Saksamaa kõrgliigas Fischtown Pinguinsi ja 2019–2021 Düsseldorferi ridades.

Taani jäähokikoondise koosseisus on Jensen osalenud kuutel maailmameistrivõistlustel (2015, 2016, 2017, 2018, 2019 ja 2021) ning 2022. aasta taliolümpiamängudel.

## Viited
Frederik Storm

**Frederik Storm** (sündinud 20. veebruaril 1989 Gentoftes) on Taani jäähokimängija, kes mängib ründajana Saksamaa kõrgliiga klubis ERC Ingolstadt.

Aastatel 2007–2009 ja 2011–2012 mängis ta Taani kõrgliigas Herlev Hornetsi ning 2009–2011 SønderjyskE ridades. 2010. aastal tuli ta SønderjyskEga Taani meistriks. Hooajal 2011–12 valiti Jensen Taani kõrgliiga hooaja parimaks mängijaks ja liiga sümboolsesse koosseisu.

Aastatel 2012–2020 mängis ta kaheksa hooaega Rootsi klubis Malmö Redhawks, millest viimased viis hooaega kõrgliigas.

2020. aasta augustis sõlmis ta lepingu Ingolstadtiga.

Taani jäähokikoondise koosseisus osales Jensen jäähoki maailmameistrivõistlustel esmakordselt 2011. aastal ning on alates sellest ajas pidevalt koondisse kuulunud. Ta osales Taani koondises ka 2022. aasta taliolümpiamängudel.

## Viited

## Välislingid
* Frederik Storm hockeydb.com lehel
Smalt (pigment)

**Smalt** on pulbriks peenestatud sinine koobalt-kaaliumklaas, mida 15.–18. sajandil kasutati värvipigmendina.

Smaldi koostis: 65% SiO<sub>2</sub> + 15% K20 + 5% Al<sub>2</sub>O<sub>3</sub> + 10% CoO

Värvainete indeksis on smaldi tähised PB 32 (Pigment Blue 32) ja CI 77365.

## Omadused
Smalt on hea valguskindlusega ja keemiliselt stabiilne, nagu kõik klaasil baseeruvad pigmendid (kui on õigesti valmistatud). Smalt toimib pigmendina paremini vee baasil värvides, nagu tempera, ja lubivärvides. Ajapikku kipub smaldi värvus siiski tuhmuma. Õlivärvides smaldi sinine värvus kaob, sest värvi andev koobaltiühend liigub klaasist õlisse, omandades oliivja varjundi või lausa oliivrohelise värvuse; edasi võib see manduda plekiliseks hallikaks tooniks smaldi leeliselise komponendi reageerimise tõttu õliga. Smaldi värvikaotust saab ennetada selle segamisel pliivalgega.

## Ajaloost
Lääne-Euroopas kasutati smalti maalipigmendina 15.–18. sajandil. On väidetud, et smaldi leiutas 1540. aasta paiku Böömimaa klaasimeister Christian Schiirrer, kuid koobaltklaasi tunti ja kasutati juba Vana-Egiptuses alates 27. sajandist eKr, hiljem ka Pärsias. Koobalti omadusi klaasis võisid tunda ka Veneetsia klaasimeistrid, sest on säilinud koobaltiga värvitud Veneetsia klaasist nõusid 15. sajandist. Smalti kasutati ka Delfti keraamikas koobaltsinises glasuuris.

Ehkki üksikuid näiteid leiab ka 15. sajandist, hakati smalti Euroopa maalikunstis laialdasemalt kasutama alates 16. sajandi lõpust. Smalt oli populaarne pigment oma odavuse tõttu, võrreldes palju kallima ultramariiniga. 17. sajandil sai selle tootmine eeskätt hollandlaste ja flaamlaste tegevusalaks. Smalt toimib hea sikatiivina ja seda lisati taimsetel värvainetel põhinevatele lakkpigmentidele täiteainena ja kuivamise hõlbustajana.

## Vaata ka
* Koobaltsinine
* Asuriit
* Lasuriit
* Egiptuse sinine

## Viited

## Välislingid
* Smalt. Artificial inorganic pigment. - ColourLex
* Smalt. - Pigments through the Ages
* Vermeer's Palette: Smalt. - Essential Vermeer
* Video: A Study in Blue Pigments Part 4 - Smalt
* Smalt. - CAMEO
Couin

**Couin** on vald Põhja-Prantsusmaal Pas-de-Calais' departemangus.

Väike põllumajandusküla asub 25 km Arrasist edelas teede D25 ja D2 ristumiskoha ümbruses, Authie jõe kallastel. Seal elas 1999. aasta seisuga 90 inimest ja 2019. aasta seisuga 96 inimest.

## Huviväärsused

* St. Pierre'i kirik, mis pärineb 17. sajandist
* Loss, mille lasi ehitada 1748. aastal Louvigniesi krahv Philippe de Landas
* Kolm sõjakalmistut


Couin.jpg|Couini St. Pierre'i kirik
Couin Château.JPG|Loss 18. sajandist
Couin, plaques en mémoire des animaux de guerre 4.jpg|Mälestustahvlid sõjas osalenud loomadele
Chapelle Couin 2.jpg|Kabel kohalikul kalmistul


## Vaata ka
* Pas-de-Calais' departemangu haldusüksuste loend

## Viited
Meelis Tõrv

**Meelis Tõrv** (8. mai 1973 – 19. november 2021) oli Eesti raadiosaatejuht.

Ta tegi kuni aastani 2014 koos Kirsti Timmeriga raadiosaadet Naistekas raadios Sky Plus.

Ta oli ka raadiojaama NRJ FM programmijuht.

2019. aastast juhtis ta Rock FM hommikuprogrammi.

Tõrv suri ootamatu terviserikke tagajärjel.
Aleksander Salmin

**Aleksander Salmin** (sündinud 16. aprillil 1949 Gorkis) on Eesti akvarellist ja illustraator.

1963. aastal lõpetas Gorkis kaheksaklassilise kooli ning asus õppima kohalikku kunstikooli, mille lõpetas 1968. aastal joonistamise ja joonestamise õpetajana. Tallinna asununa lõpetas ta 1978. aastal Eesti NSV Riikliku Kunstiinstituudi graafikuna.

Töötas Eesti Kunstiakadeemias üldmaali eriala õppejõuna ja andis tunde Koidu tänava kunstikoolis. 

Ta on illustreerinud piltteavikud "Minu koer" (1990) ja "Piiblilood" (1990 ja 1991), Ariadna Šalari jutustuse "Nästurel" (1987), Mare Müürsepa jutustuse "Lehmaga mere ääres" (1987) ja muid teoseod. On osalenud riiklikel ja rahvusvahelistel akvarellistide näitustel. 

Ta on laste kunstiraamatu "Kunstikuningriigis" (2002) autor ning moe ajalugu käsitleva teose "Mood läbi aegade" (1998, koos Pilvi Blankin-Salminiga) kaasautor ja illustreerija. Ta on koostanud lühitutvustuse "Padise muistised" (1999). 

## Isiklikku
Ta on olnud abielus vaibakunstnik Pilvi Blankin-Jonesiga. Tema tütred on sotsioloog Joanna Kitsnik ja kunstnik Elisabeth Salmin.
Elisabeth Salmin

**Elisabeth Salmin** (sündinud 26. novembril 1979 Tallinnas) on eesti kunstnik ja hollandi keele tõlk.

Salmin on lõpetanud 2006. aastal Eesti Kunstiakadeemia stsenograafia eriala ja õppis Balti Filmi- ja Meediakoolis magistrantuuris, mis jäi lõpetamata. Ta on mitme lühianimafilmi režissöör.

Alates 2007. aastast on ta elanud perioodiliselt Hollandis.

2020. aastal võttis Hollandi lastekaitse temalt ära toona nelja-aastase tütre. Juhtumit kajastas ka "Pealtnägija". 2021. aastal Harju Maakohtu otsusega taastati lapse ema hooldusõigus ja laps tagastati emale. 

## Isiklikku
Ta vanemad on kunstnik Aleksander Salmin ja vaibakunstnik Pilvi Blankin-Jones, õde on sotsioloog Joanna Kitsnik. 

## Viited


## Välislingid
* Külli-Riin Tigasson: "„Ma igatsen Anjut“: Hollandi lastekaitse võttis paatmajas elavalt eestlannalt tütre" Eesti Ekspress, 8. juuli 2020
* "AREENI TULEVIKUTÄHED: Sõda ­värviliste piltidega" Eesti Ekspress 05.01.2006
Philipp III (Baden-Rodemachern)

**Philipp III Baden-Rodemachernist** (15. august 1567, Rodemachern – 6. november 1620, Hochburgi linnus Emmendingenis) oli Baden-Rodemacherni markkrahv 1588. aastast kuni oma surmani.

## Elu

Philipp III oli Christopher II ja Cecilia Vasa teine poeg.

Ta päris Baden-Rodemacherni pärast oma venna Eduard Fortunati surma 1600. aastal ja asus elama Ettlingeni lossi.

1605. aastal värbas Philipp sõdureid Baden-Badeni vabastamiseks, mis oli 1594. aastast Baden-Durlachi poolt okupeeritud. Katse nurjus ja Philippi nõbu Georg Friedrich võttis ta vangi. Philippi hoiti Durlachis ja hiljem Hochburgi linnuses, kus ta 1620. aastal lastetuna suri.
Hermann Fortunat

**Hermann Fortunat Baden-Rodemachernist** (23. jaanuar 1595, Rastatt – 4. jaanuar 1665, Kastellaun) oli Baden-Rodemacherni markkrahv. Ta oli markkrahv Eduard Fortunati ja Maria van Eickeni (suri 21. aprillil 1636) poeg.

## Abielud ja lapsed

Markkrahv Hermann Fortunat abiellus 18. aprillil 1627 oma esimese naise, Criechingeni krahv Christophi tütre Antonie Elisabethiga (suri 12. jaanuaril 1635). Nad said kolm last:

* Karl Wilhelm (1627-1666)
* Leopold (1628-1635)
* Marie Sidonie (1635 – 15. august 1686)

Seejärel abiellus markkrahv Hermann Fortunat oma teise naise, Falkensteini krahvi Philipp Franzi tütre Marie Sidoniega (1605-1675). Nad said kaks last:

* Philipp Balthasar (suri 1662)
* Marie Eleonore Sofie (suri 18. aprillil 1668)

## Vaata ka

* Badeni valitsejate loend
Karl Wilhelm Eugen (Baden-Rodemachern)

**Karl Wilhelm** Eugen (1627–1666) oli Baden-Rodemacherni markkrahv ja Kölni kanoonik. Ta oli markkrahv Hermann Fortunati ja Antonie Elisabeth von Criechingeni (suri 12. jaanuaril 1635) poeg.

Ta oli kuningas Ferdinand IV kammerhärra ja Kölni toomkapiitli kanoonik. Tema surmaga hääbus Baden-Rodemacherni noorem liin ja Baden-Rodemachern läks tagasi Baden-Badenile — kuigi Rodemachern ise oli tol ajal Prantsusmaa poolt okupeeritud.

## Vaata ka

* Badeni valitsejate loend
Shouse

**Shouse** on Austraalia elektroonilise muusika ansambel, mis on enim tuntud laulu "Love Tonight" järgi.

Ansambli moodustavad Jack Madin ja Uus-Meremaalt pärit Ed Service. Ansambel tegutseb alates 2015. aastast.
Love Tonight

**"Love Tonight"** on Austraalia elektroonilise muusika ansambli Shouse laul. See ilmus singlina 14. detsembril 2017, aga sai laiemalt populaarseks 2021. aastal pärast mitmeid remikse.

Laul salvestati Melbourne'is juba 2015. aastal, selle pikkus on 8 minutit ja 13 sekundit.
Easy on Me

"**Easy on Me**" on inglise laulja ja laulukirjutaja Adele'i laul, mis ilmus 15. oktoobril 2021 Columbia Recordsi kaudu tema neljanda stuudioalbumi "30" (2021) esiksinglina.
American Song Contest

**American Song Contest** on Ameerika Ühendriikides toimuv Eurovisiooni-laadne lauluvõistlus. 

Laule esitavad võistlusele kõik 50 osariiki, viis territooriumi ja pealinn Washington ning parim laul saab parima algupärase laulu (*Best Original Song*) auhinna. 

2022. aasta võistlus toimus 21. märtsist kuni 9. maini ja oli eetris NBC-s. Saadet juhtisid Snoop Dogg ja Kelly Clarkson.

## Vaata ka
*Eurovision Song Contest

## Viited
Burn (energiajook)

**Burn** (inglise keelest *põletus*) on energiajoogimark, mis kuulub ning mida turundab Ameerika Ühendriikide ettevõte The Coca-Cola Company. Seda müüakse enam kui 80 riigis, sealhulgas Eestis. Jook jõudis turule aastal 2001 ja seda toodab Monster Beverage.

## Viited
Friedrich Robert Helmert

**Friedrich Robert Helmert** (31. juuli 1843 Freiberg – 15. juuni 1917 Potsdam) oli saksa geodeet ja statistik (tuntud on tema panus vigade teooriasse).

## Elulugu
### Lapsepõlv ja haridus
Friedrich Robert Helmert sündis Johann Friedrich Helmerti ja tema naise Christiane Fredericke peres. Helmert oli pere noorim laps, tal oli 16 õde-venda, kellest paljud surid juba lapsena. Noorpõlve veetis ta Freibergis, kus ta aastatel 1849–1857 õppis Knabenbürgerschule poistekoolis. 13-aastaselt alustas Helmert õpinguid Annenrealschule koolis. Tänu headele õpitulemustele sai ta pärast kooli lõpetamist astuda Dresdenis asuvasse Polütehnilisse Kolledžisse (tänapäeval Dresdeni Tehnikaülikool), kus ta hakkas inseneeriat õppima. Seal süvenes ka huvi geodeesia vastu. Doktorikraadi sai Helmert 12. mail 1868 Leipzigi Ülikoolis.

### Pärast õpinguid
1870. aastal sai Helmert uue tehnikaülikooli RWTH Aachen instruktoriks ja kaks aastat hiljem professoriks. Tema töö aitas Saksa keisririigil üle minna 1872. aastal meetermõõdustikule. 

## Töökäik

* 1859 – Christian August Nageli abiline Erzgebirge mäeaheliku söevälja triangulatsiooni projektis
* 1863 – Christian August Nageli assistent kraadide mõõtmises
* Leipzigi triangulatsioonivõrgu rajamine C. Bruhnsi alluvuses
* 1869 – vaatleja Hamburgi astronoomiaobservatooriumis
* 1870 – geodeesiainstruktor RWTH Aacheni tehnikakoolis, kus ta nimetati 1872. aastal professoriks
* 1886 – Preisi Kuningliku Geodeesia instituudi direktor
* 1887 – Berliini ülikooli kõrggeodeesia professor ja Geodeesia Instituudi direktor

## Panus geodeesiasse
Friedrich R. Helmerti järgi on saanud nimetuse Helmerti teisendus. Tegemist on geomeetrilise teisendusmeetodiga kolmemõõtmelises ruumis. On kasutusel geodeesias nullpunktide vaheliste teisenduste tegemiseks. 

## Saavutused

* 1874 – *Der Sternhaufen im Sternbilde des Sobieskischen Schildes* 

## Tunnustus
Ta oli ülemaailmse geodeetilise ühenduse "Rahvusvaheline Maa pöörlemisteenistus" president ning Preisi Teaduste Akadeemia liige Berliinis. 1905. aastal valiti Helmert Rootsi Kuningliku Teaduste Akadeemia liikmeks. Lisaks pälvis ta umbes 25 Saksa ja välismaist ordenit. Helmerti auks nimetati tema järgi kuukraater, mille 1973. aastal IAU heaks kiitis.

## Viited
Liudikulaadsed

**Liudikulaadsed** (*Pezizales*), vanasti avalehterseened, on liudseente selts.

Sellesse kuuluvad sugukonnad:
**Ascobolaceae* – paskliudikulised
**[[Ascodesmidaceae]]*
**[[Caloscyphaceae]]*
**[[Discinaceae]]*
**[[Helvellaceae]]*
**Morchellaceae* – mürklilised
**Pezizaceae* – liudikulised
**[[Pseudombrophilaceae]]*
**[[Pulvinulaceae]]*
**Pyronemataceae* – tuhakulised
**[[Rhizinaceae]]*
**Sarcoscyphaceae* – karikseenelised
**Sarcosomataceae* – limatünnikulised
**[[Tarzettaceae]]*
**Tuberaceae* – trühvlilised

## Viited
Paaristuumsed

**Paaristuumsed** (*Dikarya*) on seente alamriik. 

Sellesse kuuluvad hõimkonnad:
**Ascomycota* – kottseened
**Basidiomycota* – kandseened
**[[Entorrhizomycota]]*
Sõrmkübarseen

**Sõrmkübarseen** (*Verpa digitaliformis*) on sõrmkübarseene perekonda hulka kuuluv seeneliik.

## Välislingid
*
Mürkelliudik (perekond)

**Mürkelliudik** (*Disciotis*) on mürkliliste hulka kuuluv seente perekond.

Sellesse kuulub liik mürkelliudik *Disciotis venosa*.

## Välislingid
*
Nison Katzenelson

**Nison Katzenelson** (läti keeles *Nisons Kacenelsons*; 1864 Bobruisk, Minski kubermang – 9. november 1923 Liepāja) oli juudi rahvusest poliitik ja pankur. Ta oli I Riigiduuma liige Kuramaa kubermangust.

Ta sündis aastal 1864 Bobruiskis Minski kubermangus juudi rahvusest kaupmehe perekonnas. Ta lõpetas Berliini Ülikooli.

Aastal 1899 III ülemaailmsel sionistide kongressil määrati Juudi kolonisatsioonipanga direktoriks. Ta oli sionismi alusepanija Theodor Herzli lähedane mõttekaaslane, võitles juutide õiguste eest, oli aastal 1905 Venemaa juutidele võrdsete õiguste taotlemise seltsi asutajaid Vilniuses.

Aastal 1906 valiti I Riigiduuma liikmeks läti-juudi bloki kandidaadina Kuramaa kubermangust. Duumas olles kuulus kadettide fraktsiooni ja juutide rühma, valiti finantskomisjoni.

1917 aasta oktoobrist elas Lätis.
Mürklilised

**Mürklilised** (*Morchellaceae*) on liudikulaadsete sugukond.

## Perekondi
**[[Costantinella]]*
**Disciotis* – mürkelliudik
**Morchella* – mürkel, kuhu kuulub ka varasem tava-kellukmürkel *Mitrophora semilibera*
**Verpa* – sõrmkübarseen

## Välislingid
* Mürklilised andmebaasis eElurikkus
Kurrel (perekond)

**Kurrel** (*Ptychoverpa*) on mürkliliste hulka kuuluv seente perekond.

Perekonna autor on Émile Boudier (1907). 

Liik:
*Kurrel ehk böömi sõrmkübarseen (*Ptychoverpa bohemica*)
Michael Bunting

**Michael Bunting** (sündinud 17. septembril 1995 Ontario provintsis Scarborough's) on Kanada jäähokimängija, kes mängib NHL-i klubis Toronto Maple Leafs ründajana vasakäärel.

Aastatel 2013–2015 mängis ta Ontario Hockey League'i klubis Sault Ste. Marie Greyhounds.

2014. aastal valis Arizona Coyotes ta NHL-i ''draft''is 117. valikuna.

Hooajal 2015–16 mängis ta American Hockey League'i klubis Springfield Falcons. Seejärel asus ta mängima Arizona Coyotesi tütarklubis Tucson Roadrunners.

NHL-is debüteeris Bunting 11. detsembril 2018 mängus Boston Bruinsi vastu ja lõi selles mängus kohe ka värava. Sel hooajal pääses ta NHL-is väljakule veel neljas mängus. Uuesti pääses ta Coyotesi meeskonda hooajal 2020–21, kui lõi 21 mänguga kümme väravat.

2021. aasta juulis sõlmis ta kaheaastase lepingu Maple Leafsiga.

2021. aastal tuli Bunting Kanada jäähokikoondise koosseisus maailmameistriks. 

## Viited

## Välislingid
* Michael Bunting NHL.com lehel
* Michael Bunting hockeydb.com lehel
Alexander Kerfoot

**Alexander Douglas Kerfoot** (sündinud 11. augustil 1994 Vancouveris) on Kanada jäähokimängija, kes mängib keskründajana NHL-i klubis Toronto Maple Leafs.

Aastatel 2011–2013 mängis ta British Columbia Hockey League'i klubis Coquitlam Expres ja 2013–2017 Harvardi Ülikooli jäähokimeeskonnas.

2012. aastal valis New Jersey Devils ta NHL-i ''draft''is 150. valikuna. Devilsiga ta lepingut ei sõlminud. 2017. aasta augustis sõlmis ta kaheaastase lepingu NHL-i klubiga Colorado Avalanche. Kerfoot paistis silma hooaja 2017–18 eel toimunud treeninglaagris ning kindlustas kohe koha Avalanche'i põhikoosseisus. Esimese värava lõi ta liigas 11. oktoobril 2017 mängus Boston Bruinsi vastu. Debüüthooajal sai NHL-is kirja 19 väravat ja 24 väravasöötu.

2019. aasta juulis kaubeldi Kerfoot Maple Leafsi.

## Viited

## Välislingid
* Alexander Kerfoot NHL.com lehel
* Alexander Kerfoot hockeydb.com lehel